wickkiey/tamil-wikipedia-chunked huggingface dataset:
# அபனிந்திரநாத் தாகூர்

## தனிப்பட்ட வாழ்க்கை மற்றும் பின்னணி

அபனீந்திரநாத் தாகூர் பிரிட்டிசு இந்தியாவின் கொல்கத்தாவின் ஜோராசங்காவில் குனேந்திரநாத் தாகூர் மற்றும் சௌதாமினி ஆகியோருக்குப் பிறந்தார். இவரது தாத்தா "இளவரசர்" துவாரகநாத் தாகூரின் இரண்டாவது மகன் கிரிந்திரநாத் தாகூர் ஆவார். இவர் புகழ்பெற்ற தாகூர் குடும்பத்தில் உறுப்பினராகவும், கவிஞர் இரவீந்திரநாத் தாகூரின் மருமகனாகவும் இருந்தார். இவரது தாத்தா மற்றும் இவரது அண்ணன் ககனேந்திரநாத் தாகூரும்<nowiki/>கலைஞர்களாக இருந்தனர்.  
1880 களில் கொல்கத்தாவின் சமசுகிருதக் கல்லூரியில் படிக்கும்போது தாகூர் ஓவியத்தினைக் கற்றார்.  
1890ஆம் ஆண்டில், தனது இருபது வயதில், அபனீந்திரநாத் கொல்கத்தா கலைப் பள்ளியில் பயின்றார். அங்கு ஓ. கிலார்டி என்பவரிடமிருந்து வண்ணக் கலவைகளைப் பயன்படுத்தவும், அந்த நிறுவனத்தில் கற்பித்த ஐரோப்பிய ஓவியரான சி. பால்மரிடமிருந்து எண்ணெய் ஓவியம் பயன்படுத்தவும் கற்றுக்கொண்டார்.  
1889ஆம் ஆண்டில், பிரசன்னா குமார் தாகூரின் வழித்தோன்றலான புஜகேந்திர பூசண் சாட்டர்ஜியின் மகள் சுகாசினி தேவி என்பவரை மணந்தார். இந்த காலக்கட்டத்தில் இவர் ஒன்பது வருட படிப்புக்குப் பிறகு சமசுகிருதக் கல்லூரியை விட்டு வெளியேறி புனித சேவியர் கல்லூரியில் சிறப்பு மாணவராக ஆங்கிலம் பயின்றார். அதில் இவர் சுமார் ஒன்றரை ஆண்டுகள் பயின்றார்.  
இவருக்கு சுனயானி தேவி என்ற சகோதரி இருந்தார்.
# அபனிந்திரநாத் தாகூர்

## ஓவியத் தொழில்

### ஆரம்ப காலம்

1890களின் முற்பகுதியில் *சாதனா* என்ற இதழிலும், சித்ராங்கதாவிலும், இரவீந்திரநாத் தாகூரின் பிற படைப்புகளிலும் பல ஓவியங்கள் வெளியிடப்பட்டன. இவர் தனது சொந்த புத்தகங்களிலும் ஓவியங்களை வரைந்தார். சுமார் 1897 ஆம் ஆண்டில், இவர் அரசாங்க கலைப் பள்ளியின் துணை முதல்வரிடமிருந்து பாடப்பயிற்சியினைப் பெற்றார். பாரம்பரிய ஐரோப்பிய கல்வி முறையில் பயின்று, முழு அளவிலான நுட்பங்களைக் கற்றுக்கொண்டார். இந்த காலகட்டத்தில் இவர் முகலாய கலையின் செல்வாக்கின் கீழ் வரத் தொடங்கினார். கிருட்டிணரின் வாழ்க்கையை அடிப்படையாகக் கொண்டு பல படைப்புகளை முகலாய செல்வாக்குமிக்க பாணியில் உருவாக்கினார். ஈ .பி . ஹேவல் என்பவரைச் சந்தித்தபின், தாகூர் அவருடன் கொல்ல்கத்தா கலைப்பள்ளியில் கலை போதனைகளை புத்துயிர் பெறவும் மறுவரையறை செய்யவும் பணியாற்றினார். இந்த திட்டத்தை கிழக்கத்திய கலையின் இந்தியப் பள்ளிச் சங்கத்தை அமைத்த இவரது சகோதரர் ககனேந்திரநாத் ஆதரித்தார்.  
தாகூர் ஓவியத்தின் பாரம்பரிய இந்திய நுட்பங்களை நம்பினார். இவரது தத்துவம் மேற்கின் "பொருள்முதல்வாத" கலையை நிராகரித்து மீண்டும் இந்திய பாரம்பரிய கலை வடிவங்களுக்கு வந்தது. முகலாய ஓவியப் பள்ளி மற்றும் விஸ்லரின் அழகியல் ஆகியவற்றால் இவர் செல்வாக்கு பெற்றார். தாகூர் தனது பிற்கால படைப்புகளில், சீன மற்றும் ஜப்பானிய கைவேலை மரபுகளை தனது பாணியில் ஒருங்கிணைக்கத் தொடங்கினார்.  
இரவீந்திரநாத் தாகூரின் கீதாஞ்சலி ஆங்கிலத்தில் வெளியாகி தாகூர் குடும்பத்திற்கு சர்வதேச புகழ் அளித்தது, இது மேற்கில் அபனீந்திரநாத்தின் கலைத் திட்டங்களை நன்கு அறிய உதவியது.  
அபனீந்திரநாத் 1942 இல் விஸ்வ பாரதியின் வேந்தராக இருந்தர்.  
<></>
# கூனம்பட்டி

**கூனம்பட்டி** ( Goonampatti ) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு சிற்றூர் ஆகும்.
# கூனம்பட்டி

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 166 வீடுகள் உள்ளன. கிராமத்தின் மொத்த மக்கள் தொகையானது 673 ஆகும். இதில் ஆண்கள் எண்ணிக்கை 344, பெண்களின் எண்ணிக்கை 329 என உள்ளது. மக்களின் கல்வியறிவு விகிதமானது 51.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அம்போன் தீவு

மையத்தில் உள்ள அம்போன் தீவு ]]
**அம்போன் தீவு** இந்தோனேசியாவின் மாலுகு தீவுகளின் ஒரு பகுதியாகும். தீவின் பரப்பளவு மற்றும் இந்த தீவு மலைப்பாங்கான,நன்கு நீர்ப்பாசனம் உள்ள, வளமான பகுதியாகும் . அம்போன் தீவு இரண்டு பிரதேசங்களைக் கொண்டுள்ளது - தெற்கே அம்போன் நகரம் மற்றும் வடக்கே மத்திய மாலுகு ரீஜென்சியின் பல்வேறு மாவட்டங்கள். பிரதான நகரம் மற்றும் துறைமுகம் அம்போன் (2014 மக்கள் தொகை 368,987), இது மாலுகு மாகாணத்தின் தலைநகராகவும் உள்ளது, அதே நேரத்தில் அம்போன் தீவில் அமைந்துள்ள மாலுகு தெங்கா ரீஜென்சியின் மாவட்டங்கள் 2014 மக்கள் தொகை 132,377 ஆகும். அம்போனில் ஒரு விமான நிலையம் உள்ளது மற்றும் பட்டிமுரா பல்கலைக்கழகம் மற்றும் திறந்த நிலை பல்கலைக்கழகம் (டெர்புகா பல்கலைக்கழகம்), மாநில பல்கலைக்கழகங்கள் மற்றும் ஒரு சில தனியார் பல்கலைக்கழகங்கள் உள்ளன, அவற்றில் தாருஸ்ஸலாம் பல்கலைக்கழகம் (தாருஸ்ஸலாம் பல்கலைக்கழகம், யு.என்.டி.ஏ.ஆர்) மற்றும் கிறிஸ்டன் இந்தோனேசியா மாலுகு பல்கலைக்கழகம் (யுகேஐஎம்) ஆகியவை அடங்கும்.
# அம்போன் தீவு

## புவியியல்

அம்போன் தீவு மிகப் பெரிய செராம் தீவின் தென்மேற்கு கடற்கரையில் அமைந்துள்ளது. இது பண்டா கடலின் வடக்குப் பகுதியில் உள்ளது, இது எரிமலைத் தீவுகளின் சங்கிலியின் ஒரு பகுதியாகும். இது நீளம் கொண்டது மற்றும் மிகவும் ஒழுங்கற்ற வடிவத்தில் உள்ளது, கிட்டத்தட்ட இரண்டாக பிரிக்கப்பட்டுள்ளது. தென்கிழக்கு மற்றும் சிறிய பகுதி, ஒரு தீபகற்பம் ( லெய்டிமூர் என்று அழைக்கப்படுகிறது) ஒரு குறுகிய நிலத்தால் வடக்கே ( லீஹிட்டு அல்லது ஹிட்டோ என அழைக்கப்படுகிறது) ஒன்றுபட்டுள்ளது. அம்பன் விரிகுடா தீவுக்குள் சுமார் 20 கி.மீ தூரத்தை வடக்கு கரையில் விமான நிலையம் மற்றும் தெற்குப் பக்கத்தில் அம்போன் நகரமாக பிரிந்துள்ளது . அம்போன் நகரம் லெய்டிமூர் முழுவதையும் உள்ளடக்கியது, அதன் மையம் லெய்டிமூரின் வடமேற்கு கடற்கரையில், லீஹிட்டுவை எதிர்கொண்டு, அம்போய்னா விரிகுடாவில் பாதுகாப்பான துறைமுகத்தைக் கொண்டுள்ளது.  
2010 ஆம் ஆண்டு மக்கள்தொகை கணக்கெடுப்பில் தீவின் மக்கள்தொகை (கோட்டா அம்போன், கெகாமதன் லீஹிட்டு, கெகாமதன் லீஹிட்டு பாரத், மற்றும் கெகமாதன் சலாஹுட்டு)441,000 க்கும் குறைவாக இருந்தது, ஆனால் 2014 வாக்கில் 500,000 க்கு மேல். உயர்ந்துள்ளது
# அம்போன் தீவு

## காலநிலை

சராசரி வெப்பநிலை , அரிதாக . குறிப்பாக கிழக்கு பருவமழைக்குப் பிறகு அதிக மழை பெய்யும் , மேலும் இந்த தீவு அடிக்கடி சூறாவளியால் பாதிக்கப்படக்கூடியது. ஈரமான பருவம் (அக்டோபர் முதல் ஏப்ரல் வரை) மேற்கு பருவமழை காலத்துடன் ஒத்துப்போகிறது.
# அம்போன் தீவு

## புள்ளிவிவரங்கள்

அம்போனீஸ் கலப்பு மலாய்-பபுவான் பின்னணியைக் கொண்டவர்கள் ஆவர். அவர்கள் பெரும்பாலும் கிறிஸ்தவர்கள் அல்லது முஸ்லிம்கள் . தீவின் பிரதான மொழி அம்போனீஸ் மலாய், இது *அம்போனீஸ்* என்றும் அழைக்கப்படுகிறது. இது மத்திய மாலுகுவின் வர்த்தக மொழியாக வளர்ந்தது மற்றும் மாலுகுவில் மற்ற இடங்களில் இரண்டாவது மொழியாக பேசப்படுகிறது. போர்ச்சுகிஸ் என்று அழைக்கப்படும் பழைய கிரியோல் வர்த்தக மொழி பயன்பாட்டில் இல்லை .முஸ்லிம்கள் மற்றும் கிறி ஸ்துவர் இடையே தீவில் மத பிரச்சனைகளும் உள்நாட்டு அம்போனீஸ் மற்றும் புலம்பெயர்ந்தவர்களின் இடையே மற்றும் இனவியல் பிரச்சனைகளும் உள்ளன
# அம்போன் தீவு

## வரலாறு

### சுதந்திரம் பெற்றதிலிருந்து மோதல்கள்

இந்தோனேசியா 1945-49ல் சுதந்திரம் பெற்றது. இன மற்றும் மத பதட்டங்களின் விளைவாக, ஜனாதிபதி சுகர்னோ இந்தோனேசியாவை ஒரு ஐக்கிய நாடாக மாற்றியதால், இந்தோனேசிய அரசாங்கத்திற்கு எதிரான கிளர்ச்சியின் காட்சியாக அம்போன் இருந்தது, இதன் விளைவாக 1950 ல் தெற்கு மாலுகு குடியரசின் கிளர்ச்சி ஏற்பட்டது.
# ஆங்கிலேய பாரசீகப் போர்

**ஆங்கிலேய-பாரசீகப் போர்** (*Anglo–Persian War*) பிரித்தானிய கிழக்கிந்தியப் படைகளுக்கும், பாரசீகத்தை (தற்கால ஈரான்) ஆண்ட குவாஜர் பேரரசின் படைகளுக்கும் 1 நவம்பர் 1856 முதல் 4 ஏப்ரல் 1857 முடிய நடைபெற்ற போராகும். பிரித்தானியர்கள் கட்டுப்பாட்டில் இருந்த ஆப்கானித்தானின் ஹெராத் நகரத்தை பாரசீகர்கள் கைப்பற்றினர். ஹெராத் நகரத்தை விட்டு வெளியேற பாரசீகர்களை, பிரித்தானிய கிழக்கிந்திய ஆட்சியாளர் கேட்டுக் கொண்டனர். இதனை பார்சீகர்கள் மறுத்த காரணத்தால் இப்போர் நடைபெற்றது. போரின் முடிவில், பாரசீகப் படைகள் தோற்றது. 1857-இல் செய்து கொள்ளப்பட்ட பாரிஸ் உடன்படிக்கையின் படி, பாரசீகர்கள் ஹெராத் நகரத்திலிருந்து படைகள் திரும்பப் பெற்றனர்.அதே போல் பிரித்தானிய இந்தியப் படைகளும் பாரசீகத்திலிருந்து வெளியேறினர்.
# இராமசாமி பரமேஸ்வரன்

**மேஜர் இராமசாமி பரமேஸ்வரன்** (**Ramaswamy Parameswaran**), பரம் வீர் சக்கரம் (13 செப்டம்பர் 1946, மும்பை – 25 நவம்பர் 1987) இந்தியாவின் மும்பை நகரத்தில் 1946-இல் பிறந்த பரமேஸ்வரனின் தந்தை பெயர் இராமசாமி ஆகும். இவர் இந்திய அரசு நடத்தும் இராணுவ அதிகாரிகளுக்கான நுழைவுத் தேர்வில் (Short Service Commission) வென்று, 16 ஜனவரி 1972 அன்று இந்திய இராணுவத்தின் மகர் ரெஜிமெண்டின் 15-வது பட்டாலியனில் இராணுவ அதிகாரியாக பணியில் சேர்ந்தார். ஈழப் போரின் போது இந்திய அமைதி காக்கும் படை இணைந்த பரமேஸ்வரன் பவான் நடவடிக்கையின் பல வீரதீர சாகசங்கள் செய்து, 25 நவம்பர் 1987 அன்று வீரமரணம் அடைந்தார். மேஜர் பரமேஸ்வரனின் இறப்பிறகுப் பின்னர், பரமேஸ்வரனின் வீரச் செயல்களைப் பாராட்டி, இந்தியக் குடியரசுத் தலைவர், மேஜர் பரமேஸ்வரனின் குடும்பத்தினர் மூலம் 1988-ஆம் ஆண்டில் பரம் வீர் சக்கரம் விருது வழங்கப்பட்டது.
# இராமசாமி பரமேஸ்வரன்

## மரபுரிமைப் பேறுகள

பரம் வீர் சக்கரம் விருது பெற்றவர்களுக்கான வரிசையில் மேஜர் பரமேஸ்வரனின் மார்பளவுச் சிலை]]  
- 1998-இல் சென்னை ஆற்காடு சாலையில் முன்னாள் இராணுவத்தினருக்கு கட்டப்பட்ட குடியிருப்பு காலனிக்கு மேஜர் பரமேஸ்வரின் நினைவாக **மேஜர் பரமேஸ்வரன் விகார்** எனப்பெயரிட்டு மரியாதை செய்யப்பட்டது.
- சென்னை, சைதாப்பேட்டையில் உள்ள சிறீநகர் காலனியில் இயங்கும் முன்னாள் இராணுவத்தினர் நலச்சங்க கட்டிடத்திற்கு **மேஜர் பரமேஸ்வரன் மாளிகை** எனப்பெயரிட்டு மரியாதை செய்யப்பட்டது.
- புதுதில்லியில் உள்ள தேசிய போர் நினைவுச்சின்னம் வளாகத்தில் பரம் வீர் சக்கரம் விருது பெற்றவர்களுக்கான வரிசையில் மேஜர் பரமேஸ்வரனின் மார்பளவுச் சிலை நிறுவப்பட்டுள்ளது.
- அந்தமான் நிக்கோபார் தீவுகளில் இதுவரை பெயரிடப்படாத தீவுகளுக்கு இந்திய அரசு சனவரி 2023ல் மேஜர் ராமசாமி பரமேஸ்வரன் உள்ளிட்ட பரம் வீர் சக்கர விருது பெற்ற 21 வீரத்தியாகிகளின் பெயர்கள் சூட்டி கௌரவப்படுத்தியது.
# இராமசாமி பரமேஸ்வரன்

## இதனையும் காண்க

- பரம் வீர் சக்கரம் விருது பெற்றவர்கள்
# சாவோ மிக்கல் தீவு

**சாவோ மிக்கல் தீவு**, போர்த்துக்கேயத் தீவுக்கூட்டமான அசோரசின் மிகப்பெரியதும் அதிக மக்கட்டொகை கொண்டதுமான தீவு ஆகும். இதன் பரப்பளவு 760 சதுர கிலோமீட்டர் ஆகும். இதன் மக்கட்டொகை 140,000 ஆகும். தீவின் பெரிய நகரமாகவும் பொருளாதாரத் தலைநகரமாகவும் விளங்கும் பொன்டா தெல்கொடாவில் சுமார் 45,000 பேர் வசிக்கின்றனர். பதினைந்தாம் நூற்றாண்டின் ஆரம்பத்தில் கொன்சாலோ வெல்கோ கப்ராலலினால் கண்டுபிடிக்கப்பட்ட இரண்டாவது தீவு இதுவாகும். மத்திய பகுதியில் எரிமலைகள் காணப்படுவதால் குடியேற்றங்கள் பெரிதும் கரையோரங்களிலும் மத்திய சமவெளிப்பகுதியிலும் அமைந்துள்ளன.
# கர்க்க புத்தர்

**கர்க்க புத்தர் சிற்பம்** (**Kargah Buddha**) பாகிஸ்தான் ஆக்கிரமிப்பு காஷ்மீரின் வடக்கில் அமைந்த ஜில்ஜித்-பால்டிஸ்தான் பகுதியில் உள்ள கில்கித் நகரத்திலிருந்து 6 கிலோ மீட்டர் தொலைவில் கர்க்க புத்தர் சிற்பம் உள்ளது. இச்சிற்பம் 1938-1939-ஆம் ஆண்டுகளில் கண்டுபிடிக்கப்பட்டது.  
கிபி 7-ஆம் நூற்றான்டில் இங்குள்ள பாறையில் 50 அடி உயரத்திற்கு புத்தரின் சிற்பம் செதுக்கப்பட்டுள்ளது.  
கிபி 3-ஆம் நூற்றாண்டு முதல் 11-ஆம் நூற்றாண்டு முடிய கில்கித் பகுதி பௌத்த சமயத்தின் மையமாக விளங்கியது. இதன் வடக்கில் 400 மீட்டர் தொலைவில் உள்ள தூபியில் சமஸ்கிருத மொழி கல்வெட்டுக்களுடன் உள்ளதை, 1931-ஆம் ஆண்டின் அகழ்வாராய்ச்சியின் போது கண்டுபிடிக்கப்பட்டது. இக்கல்வெட்டுக் குறிப்புகளைக் கொன்டு, கர்க்க புத்தர் சிற்பம் கண்டுபிடிக்கப்பட்டது.
# சௌம்யேந்திரநாத் தாகூர்

**சௌம்யேந்திரநாத் தாகூர் (Saumyendranath Tagore)** (1901 அக்டோபர் 8 &ndash; 1974 செப்டம்பர் 22, 1974) திவிஜேந்திரநாத் தாகூரின் பேரனும், இரவீந்திரநாத் தாகூரின் பேரனும், சுதீந்திரநாத் தாகூரின் மகனுமான இவர் இந்தியாவின் புரட்சிகர பொதுவுடமைக் கட்சியின் தலைவராக இருந்துள்ளார். மேலும் பொதுவுடமை அறிக்கையை வங்காள மொழியில் முதலில் மொழிபெயர்த்தார். இது காஜி நஜ்ருல் வெளியிட்ட *லங்கல்* என்ற இதழில் வெளியிடப்பட்டது.
# சௌம்யேந்திரநாத் தாகூர்

## கல்வி

தாகூர் கொல்கத்தாவில் உள்ள மித்ரா கல்வி நிறுவனத்தில் இருந்து 1917இல் தனது மெட்ரிகுலேசன் தேர்வில் தேர்ச்சி பெற்றார். மேலும் 1921 ஆம் ஆண்டில் மாநிலப் பல்கலைக்கழகத்தில் பொருளாதாரத்தில் கௌரவ பட்டம் பெற்றார்.
# சௌம்யேந்திரநாத் தாகூர்

## பொதுவுடமை இயக்கம்

1920 இல், தாகூர் அகமதாபாத்தில் நடந்த அகில இந்திய மாணவர் மாநாட்டில் கலந்து கொண்டார். இவர் முசாபர் அகமது மற்றும் கவிஞர் காஜி நஸ்ருல் இஸ்லாத்துடன் நட்பு கொண்டிருந்தார். 1926 ஏப்ரலில் தாகூர் தொழிலாளர்கள் மற்றும் விவசாயிகள் கட்சியில் சேர்ந்த பிறகு, வங்காள சணல் தொழிலாளர் சங்கத்தை உருவாக்க வங்காளத் தொழிலாளர்கள் சணல் ஆலைகளுக்குச் செல்லத் தொடங்கினார். ஒரு தொழிற்சங்க செயற்பாட்டாளராக இவரது செயல்திறன் மற்றும் தொழிலாளர்கள் மற்றும் விவசாயிகள் கட்சிக்கு புரட்சியாளர்களை உருவாக்குவதற்கான இவரது முயற்சிகள் அனைவரது கவனத்தையும் ஈர்த்தன. கைது செய்வதைத் தவிர்ப்பதற்காக, தாகூர் 1927 மே மாதம் ஐரோப்பாவுக்குப் புறப்பட்டார். அங்கு, சர்வதேச பொதுவுடமைத் தலைவர்களைச் சந்தித்தா.பின்னர்,மாஸ்கோ சென்று பொதுவுடமை சர்வதேச அமைப்பின் 6 வது மாநாட்டில் கலந்து கொண்டார்.
# சௌம்யேந்திரநாத் தாகூர்

## பொதுவுடமை இயக்கம்

### அமைப்புடன் கருத்து வேறுபாடுகள்

தாகூர் "காலனித்துவ கேள்வி" இல் பொதுவுடமை அமைப்புடன் கருத்து வேறுபட்டிருந்தார். பின்னர், ஜோசப் ஸ்டாலினின் "ஒரு நாட்டில் சோசலிசம்" என்ற கருத்தை விட லியோன் திரொட்ஸ்கியின் "நிரந்தர புரட்சி" என்ற கோட்பாட்டை இவர் ஆதரித்தார். பாட்டாளி வர்க்க புரட்சியின் துரோகம் எனக் கருதி 1930களில் பொதுவுடமை அமைப்பின் "பிரபலமான முன்னணி" மூலோபாயத்தை எதிர்க்கவும் செய்தார்.  
1928 பொதுவுடமை சர்வதேச மாநாட்டில் தாகூர் எம்.என். ராயின் பங்கை விமர்சனம் செய்ய முயன்றார். 1928 ஆம் ஆண்டில் பொதுவுடமை சர்வதேசத்திடமிருந்து அங்கீகாரத்தைப் பெற இவர் தவறிய முயற்சியின் பிரதிபலிப்பாக, தாகூர் ஸ்டாலினுக்கு விரோதமாக இருந்தார். 1934இல் இந்தியா திரும்பியபோது, இந்திய பொதுவுடமைக் கட்சிக்கு அதன் தீவிர இடது கோட்பாட்டை கைவிடுமாறு வேண்டுகோள் விடுத்தார். பொதுவுடமை சர்வதேசத்தின் ஏழாவது மாநாட்டுக்குப் பிறகு இந்திய பொதுவுடமைக் கட்சி பின்னர் தனது நிலைகளை மிதப்படுத்தினாலும், தாகூர் அக்கட்சியுடனான தொடர்புகளை முறித்துக் கொண்டார். 1934 மே மாதத்தில் ஒரு புதிய கட்சியை நிறுவுவதற்கு ஒரு 'முன்முயற்சி குழு' ஒன்றை அமைத்தார்.
# சௌம்யேந்திரநாத் தாகூர்

## பொதுவுடமை இயக்கம்

### பொதுவுடமை அமைப்பு

1934 ஆகத்து 1, அன்று தாகூர் இந்திய பொதுவுடமை அமைப்பை உருவாக்கினார். கபொதுவுடமை அமைப்பின் மற்ற நிறுவனர்களில் சுதிர் தாசுகுப்தா, பிரபாத் சென், ரஞ்சித் மசூம்தார் மற்றும் அருண் பானர்ஜி ஆகியோரும் அடங்குவர்.
# சௌம்யேந்திரநாத் தாகூர்

## பொதுவுடமை இயக்கம்

### பொதுவுடமை அமைப்பு

#### பொதுவுடமை அமைப்பு மற்றும் விவசாயிகள்

பொதுவுடமை அமைப்பு உருவான பின்னர் தாகூர் வங்காளதேசம் முழுவதும் சுற்றுப்பயணம் செய்யத் தொடங்கினார். ஜமீந்தாரி முறையை ஒழிப்பதற்காக விவசாயிகளை போராட ஏற்பாடு செய்தார். 1938இன் ஆரம்பத்தில் தாகூர் இந்திய பொதுவுடமைக் கட்சியின் தலைமையிலான அகில இந்திய விவசாயிகள் சங்கத்திலிருந்து 'பாங்கியோ பிரதேசிக் கிசான் சபா' என்றா ஒரு விவசாயிகள் பிரிவைக் கட்டமைத்தார். இந்தச் சங்கம் நில உரிமையாளர்களுக்கு எந்த இழப்பீடும் வழங்காமல் ஜமீந்தாரி முறையை ஒழிக்க வேண்டும் எனவும், விவசாயிகள் மற்றும் விவசாயத் தொழிலாளர்களிடையே நிலத்தை இலவசமாக விநியோகிக்க வேண்டும் எனவும், வரியினை குறைக்க வேண்டும் எனவும் மற்றும் கடன்களை ரத்து செய்ய வேண்டும் எனவும் கோரியது.  
##### அசாமில் தாகூர்
1941 ஆம் ஆண்டில் பொதுவுடமை அமைப்பு "இந்திய பொதுவுடமைக் கட்சி" என்று மறுபெயரிடப்பட்டது. 1942ஆம் ஆண்டு அதிகாரப்பூர்வ பொதுவுடமைக் கட்சியிலிருந்து வேறுபடுவதற்காக "இந்திய புரட்சிகர பொதுவுடமைக் கட்சி" மறுபெயரிடப்பட்டது.  
அசாமில் தன்னை நிலைநிறுத்திக் கொண்ட முதல் இடதுசாரி அமைப்பு இந்திய புரட்சிகர பொதுவுடமைக் கட்சியாகும். 1938 நவம்பரில் தாகூர் அசாமுக்குச் சென்று மாணவர்கள் மற்றும் இளைஞர்கள் குழுவைச் சந்தித்தார். இவரது பயணத்தை காங்கிரசைச் சேர்ந்த தேவரநாத் சர்மா என்பவர் ஏற்பாடு செய்தார். 1939ஆம் ஆண்டில் மாகாணத்தில் ஒரு பொதுவுடமை அமைப்பின் கிளை உருவாக்கப்பட்டது.  
தாகூர் 1941 திசம்பரில் அசாமிற்கு இரண்டாவது முறை வருகை புரிந்தார். இந்த முறை இவர் மேல் அசாமில் உள்ள ககன் பார்பருவாவுடன் அவரது கிராமத்திற்குச் சென்று மாகாணத்தில் கட்சி அமைப்பைக் கட்டுவது குறித்து விவாதித்தார். தாகூர் 1941 திசம்பர் 18 அன்று அசாமில் இருந்து வெளியேற்றப்பட்டார்.
# சௌம்யேந்திரநாத் தாகூர்

## இலக்கியப் படைப்புகள்

சௌம்யேந்திரநாத் தாகூர் *கல்லோல்* குழுவின் வழக்கமான எழுத்தாளராவார். இவர் பிரெஞ்சு, உரருசிய, ஜெர்மனி, ஆங்கிலம் மற்றும் பெங்காலி போன்ற மொழிகளில் கட்டுரைகளை எழுதினார்.  
தாகூரின் புரட்சிகர நடவடிக்கைகள் பிரிட்டிசு அதிகாரிகளால் இவரது பல படைப்புகளை தடை செய்ய வழிவகுத்தன.
# சௌம்யேந்திரநாத் தாகூர்

## குடும்பம்

சௌம்யேந்திரநாத் தாகூர் அகமதாபாத்தைச் சேர்ந்த ஒரு பிரபுத்துவ ஜெயின் குசராத்தி கதீசிங் குடும்பத்தைச் சேர்ந்த கதீசிங் என்பவரை மணந்தார். இவரது மனைவி சாந்திநிகேதனில் ஒரு மாணவராகவும், இந்தியாவிலும் வெளிநாட்டிலும் நடனத்தில் பயிற்சி பெற்ற பிரபல நடனக் கலைஞரும் நடன இயக்குனருமாவார். மேலும் அவரது சகோதரர் குணோட்டம் (ராஜா) கதீசிங், மோதிலால் நேருவின் இளைய மகளும் மற்றும் இந்தியாவின் முதல் பிரதமர் ஜவகர்லால் நேருவின் சகோதரி கிருட்டிணா நேருவை மணந்தார்.
# ஹரகுமார் தாகூர்

**ஹரகுமார் தாகூர் (Hara Kumar Tagore)** (1798-1858) இவர், கொல்கத்தாவின் ஓர் முன்னணி நில உரிமையாளாரகவும், கொடையாளியாகவும் சமசுகிருத அறிஞராகவும், எழுத்தாளாராகவும் மற்றும் இசைக்கலைஞராகவும் இருந்துள்ளார். இவர் தாகூர் குடும்பத்தைச் சேர்ந்த பாதுரியகட்டா கிளையைச் சேர்ந்தவர்.  
கோபி மோகன் தாகூரின் மூத்த மகனான இவர், தனது தந்தையின் மறைவுக்குப் பிறகு பாதுரியகட்டா குடும்பத்திற்கு தலைமை தாங்கினார்.
# ஹரகுமார் தாகூர்

## பணிகள்

ஹரகுமார் தாகூர், இந்து வேதங்கள், சமசுகிருதம் மற்றும் ஆங்கிலம் ஆகியவற்றைக் கற்றார். இவர் விமர்சன ரீதியாக பாராட்டப்பட்ட புத்தகங்களைத் தொகுத்தார். *சப்தகல்பத்ரம்* என்ற நூலைத் தொகுப்பதில் இராதாகாந்த தேவ் என்பவருக்கு (1783–1867) உதவினார்.
# ஹரகுமார் தாகூர்

## பணிகள்

### படைப்புகள்

மேலும், அரதத்வா-தீதி (1881), புராச்சரண-போதினி (1895) மற்றும் சிலா-சக்ரார்த்தபோதினி போன்ற நூல்கள்: இவரால் இயற்றப்பட்டது. சிலா-சக்ரார்த்தபோதினி என்பது பல்வேறு வகையான கற்களைக் கையாள்கிறது, அவை நாராயணனின் அடையாளமாக வணங்கப்படுகின்றன. பல்வேறு தாந்த்ரீக சடங்குகள், குறிப்பாக காளி வழிபாடு தொடர்பான நடைமுறை விஷயங்களில் ஒரு கையேட்டையும் எழுதினார்.
# ஹரகுமார் தாகூர்

## பணிகள்

### இசையமைப்பாளர்

சமசுகிருதத்தில் உதவித்தொகை பெற்ற ஒரு இசைக்கலைஞரான இவர் குறிப்பிடத்தக்க இசையமைப்பாளராகவும் இருந்தார்.
# ஹரகுமார் தாகூர்

## குடும்பம்

இவர் பிரசன்னா குமாரின் அண்ணன் ஆவார். ஹரா குமார் 1858இல் இறந்தார்; இவரது மூத்த மகன் மகாராஜா சர் ஜதிந்த்ரமோகன் தாகூர் அவர்களால், குடும்பத்தின் பாதுரியகட்டா கிளை கிளைத்து வளர்ந்தது. மேலும், கலை மற்றும் இசைக்காக இவர் தாராளமாக பணத்தை நன்கொடையாக வழங்கினார்.  
இவர் புகழ்பெற்ற "எமரால்டு போவர்," என்றா ஒரு அழகான மாளிகையை கட்டியிருந்தார். இதை மேற்கு வங்க அரசு கையகப்படுத்தியது. இது இப்போது ரவீந்திர பாரதி பல்கலைக்கழகத்தின் ஒரு பகுதியாக உள்ளது.  
கொல்கத்தாவில் உள்ள ஒரு சதுக்கத்திற்கு ஹரகுமார் தாகூர் சதுக்கம் என்று பெயரிடப்பட்டுள்ளது
# இராமநாத் தாகூர்

**இராமநாத் தாகூர்** (*Ramanath Tagore*, அக்டோபர் 26, 1801 - சூன் 10, 1877), **ரோம நாத் தாகூர்** என்றும் உச்சரிக்கப்படும் இவர் 19 ஆம் நூற்றாண்டில் பிரிட்டிசு இந்தியாவில் கொல்கத்தாவில் முன்னணி சமூக பிரமுகர்களில் ஒருவராக இருந்தார். தாகூர் குடும்பத்தைச் சேர்ந்த ஜோராசங்கா கிளையைச் சேர்ந்த இராம்மணி தாகூரின் மகனாவார். மேலும் இவர் துவாரகநாத் தாகூரின் தம்பியும், பிரசன்ன குமார் தாகூரின் உறவினரும் ஆவார். பின்னர், கொல்கத்தாவின் சுற்றுப்புறங்களில் ஒன்றான பட்டாலாவில் குடும்பச் சொத்துகளை வாங்கினார்.
# இராமநாத் தாகூர்

## சாதனைகள்

இவர் 1829 இல் ஒன்றிய வங்கியின் திவானாக ஆனார். மேலும் வங்கி மூடப்படும் வரை வங்கியுடன் இருந்தார். இவரது சிறு வயதில், இவர் இராசாராம் மோகன் ராயின் கருத்துக்களால் ஈர்க்கப்பட்டார். மேலும், பிரம்ம சமாஜத்தின் அசல் அறங்காவலர்களில் ஒருவராக இருந்தார். பிரிட்டிசு இந்திய சங்கத்தை நிறுவிய நபர்களில் ஒருவரான இராமநாத், 1867 முதல் 1877 வரை அதன் தலைவராகவும் இருந்தார்.  
இந்தியச் சங்கம், அதன் சமகாலச் சங்கமான பிரிட்டிசு இந்தியச் சங்கத்துடன் சேர்ந்து அரசியல் நனவை வளர்ப்பதில் ஒரு வினையூக்கமான பங்கைக் கொண்டிருந்தது. எழுபதுகளின் போது கொல்கத்தா மாணவர் சமூகம் பல சமூகங்களைக் கொண்ட ஒரு தேனீக்கூட்டம் என்று பிபின் சந்திர பாலின் நினைவுக் குறிப்புகளில் கூறப்பட்டுள்ளது. சுரேந்திரநாத்துக்கு அடுத்ததாக, கிறிஸ்டோ தாசு பால், இராஜேந்திர லாலா மித்ரா, இராமநாத் தாகூர், திகம்பர மித்ரா, கே.எம்.பானர்ஜி மற்றும் லால் மோகன் கோசு போன்ற பல தலைவர்கள் இருந்தனர்.  
இந்து மேளாவின் புரவலர்களில் ஒருவராகவும் இவர் இருந்தார். மேற்கத்திய கலையைப் பாராட்ட அந்த காலத்தில் இருந்த அரிதான நபர்களில் ஒருவரான இவர் ஓவியங்களை ஆரம்பத்தில் சேகரித்தவர்களில் ஒருவராவார்.
# இராமநாத் தாகூர்

## மரியாதை

1866ஆம் ஆண்டில் இவர் வங்காள சட்டமன்றக் குழுவின் உறுப்பினரானார். குத்தகைதாரர்களின் உரிமைகளை பெற கடுமையாக வாதிட்டதினால், இவருக்கு 'போராளிகளின் நண்பன்' என்று பெயரிடப்பட்டது. நகராட்சி விசயங்களில் இவர் ஒரு முக்கிய பங்கைக் கொண்டிருந்தார். முக்கியமாக நிம்தொல்லா தகன மைதானத்தை மாற்றுவதற்கான முன்மொழிவு அதன் அசல் இடத்திலேயே தக்கவைக்கப்பட்டது இவரது முயற்சிகளின் காரணமாக இருந்தது. 1873இல் தலைமை ஆளுநரின் குழுவிற்கு பரிந்துரைக்கப்பட்ட இவர் ஒரு ராஜா என்ற பெயரிடப்பட்டார். விக்டோரியா மகாராணியின் 1874 பிறந்தநாள் கௌரவங்களில், பஞ்சத்தின் போது இவர் ஆற்றிய சேவைகளை அங்கீகரிக்கும் விதமாக, நார்த்ரூக் பிரபு என்பவரால் இந்தியாவின் நட்சத்திரத்தின் தோழராக கௌரவிக்கப்பட்டார்.. 1877ஆம் ஆண்டு பிரகடன தர்பாரில், இவரை இந்தியத் தலைமை ஆளுநர் லிட்டன் பிரபு இவரை மகாராஜா என்று பெயரிட்டார்.
# இராமநாத் தாகூர்

## எழுதுதல்

பிரசன்னா குமார் தாகூருடன் இணைந்து, *இன்டியன் ரிபார்மர்* என்ற இதழைத் தொடங்கினார் *.* இவர் "இந்து" என்ற புனைப்பெயரில் *ஹர்காரா* மற்றும் *இங்கிலிஷ்மேன்* போன்ற பத்திரிக்கைகளிலும் விரிவாக பங்களித்தார்.
# அமியா தாகூர்

**அமியா தாகூர் (Amiya Tagore)** (ராய்) (1908 பிப்ரவரி 12 - 1986 நவம்பர் 13) இவர் ஓர் பெங்காலி ரவீந்திர சங்கீதப் பாடகராவார். இரவீந்திரநாத் தாகூரிடமிருந்து நேரடியாகக் கற்றுக்கொண்ட சில பாடகர்களில் இவரும் ஒருவர். இவர் தாகூரின் *மாயர் கேளா* என்ற நாட்டிய நாடகத்தில் பிரமாதா என்ற பாத்திரத்தில் நடித்தும் இசையமைத்தும் மற்றும் இயக்கியுமிருந்தார். பின்னர் இவர் தாகூரின் மூத்த சகோதரரின் பேரனுடன் திருமணம் செய்து கொண்டதன் மூலம் தாகூர் குடும்பத்தில் உறுப்பினரானார்.
# அமியா தாகூர்

## ஆரம்ப கால வாழ்க்கை

வழக்கறிஞர் சுரேந்திரநாத் ராயின் மகளான, இவர் 1908 பிப்ரவரி 12, அன்று கொல்கத்தாவில் பிறந்தார். மேலும் பெதுன் பள்ளி மற்றும் பெதுன் கல்லூரியில் கல்வி பயின்றார். இவர் ஒரு இசுலாமியரிடமிருந்து இசையில் ஆரம்பகால பயிற்சியினைப் பெற்றார். அமியா கவிஞரிடமிருந்து நேரடியாக இரவீந்திர சங்கீதத்தைக் கற்றுக்கொண்டார். இவருக்கு ஒரு மென்மையான குரல் இருந்தது. கவிஞர் இவருக்கு மிகவும் கடினமான தாளங்களை கற்பித்தார். இவர் கிருதிந்திரநாத் தாகூரை மணந்தார்.
# அமியா தாகூர்

## பிற்கால வாழ்வு

அமியா தாகூர் தனது திருமணத்திற்குப் பிறகு தாகூரின் பிறந்தநாளில் மட்டுமே பொது நிகழ்ச்சிகளை தோன்றினார். சத்யஜித் ராயின் கஞ்சன்யங்கா (1962) என்ற படத்தில் 'ஈ பராபேஸ் ரபே கே ஹே' என்ற பாடலைப் பாடினார். தனது வாழ்க்கையின் முடிவில், 1979 ஆம் ஆண்டில், கொல்கத்தாவில் உள்ள கலாச்சார மையமான இரவீந்திர சதானில் பாடல்களை பாடியதன் மூலம் பார்வையாளர்களை கவர்ந்தார்.
# இலட்சுமிநாத் பாசுபரூவா

**லட்சுமிநாத் பாசுபரூவா (Lakshminath Bezbarua)** (1864 அக்டோபர் 14 - 1938 மார்ச் 26) இவர் ஓர் இந்திய கவிஞரும், புதின ஆசிரியரும் மற்றும் நவீன அசாமிய இலக்கியத்தின் நாடக ஆசிரியருமாவார். இவர் தனது கட்டுரைகள், நாடகங்கள், புனைகதைகள், கவிதை மற்றும் நையாண்டிகள் மூலம், அன்றைய தேக்க நிலையில் இருந்த அசாமி இலக்கியத்திற்கு ஒரு புதிய உத்வேகத்தை அளித்தார். இவர் ஜோனாகி சகாப்தத்தின் இலக்கியத் தலைவர்களில் ஒருவராக இருந்தார். 1921 இல் குவகாத்தியில் நடந்த அனைத்து அசாம் மாணவர்களின் கூட்டத்திற்கு தலைமை தாங்கினார்  
அப்போது நடைமுறையில் இருந்த சமூக சூழலுக்கு இவர் தனது நையாண்டி படைப்புகள் மூலம் பதிலளித்தார். இவரது இலக்கியம் அசாம் மக்களின் ஆழ்ந்த தூண்டுதல்களை பிரதிபலித்தது.
# இலட்சுமிநாத் பாசுபரூவா

## ஆரம்ப கால வாழ்க்கை

பாசுபரூவா, 1864 அக்டோபர் 14ஆம் தேதி அசாமில் உள்ள நகாமோ மாவட்டதிலுள்ள அகத்குரி என்ற இடத்தில் பிரம்மபுத்திரா ஆற்றில் ஒரு படகில் பிறந்தார். இவரது தந்தை தினநாத் பாசுபரூவா, பிரிட்டிசு அரசாங்கத்தில் ஒரு மூத்த அதிகாரியாக இருந்தார். அவர், அலுவலக இடமாற்றம் காரணமாக பார்பேட்டாவுக்குச் சென்றார்.  
பாசுபரூவா தனது குழந்தைப் பருவத்தை அசாமின் வெவ்வேறு இடங்களில் கழித்தார். இவரது தந்தை தனது குடும்பத்தினரை பார்பேட்டாவிலிருந்து தேஜ்பூருக்கு அழைத்து வந்தார். தேஜ்பூரிலிருந்து இவர்கள் வடக்கு லக்கீம்பூருக்கு மாறினர். குடும்பத்தினரிடையே குவகாத்தியில் சிறிது காலம் குடியிருந்து, இறுதியாக சிவசாகரில் குடியேறினர்.  
1921 இல் குவகாத்தியில் நடந்த அனைத்து அசாம் மாணவர் மாநாட்டிற்கும் தலைமை தாங்கினார். 1924இல் குவகாத்தியில் நடைபெற்ற அசாம் இலக்கிய மன்றத்தின் 7 வது ஆண்டு அமர்வுக்கு இவர் தலைமை தாங்கினார். இவர் மார்ச் 26 அன்று தனது எழுபது வயதில் திப்ருகாரில் இறந்தார். அசாம் இலக்கிய மன்றம் ஆண்டுதோறும் இந்த நாள் **சாகித்யா திவாசு** என்ற பெயரில் கடைப்பிடிக்கிறது.
# சோஜி லா சுரங்கச்சாலை

**சோஜி லா சுரங்கச்சாலை** (**Zoji La Tunnel**) இந்தியாவின் இமயமலையில் உள்ள ஜம்மு காஷ்மீர் ஒன்றியப் பிரதேசத்தின் காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள திராஸ் நகரத்தையும் இணைக்கும் 14.2 கிலோ மீட்டர் நீளம் கொண்ட சுரங்கச்சாலைத் திட்டம் ஆகும். சோஜி லா சுரகச்சாலை திட்டத்தை நடைமுறைப்படுத்துவதற்கான ஏலம் சூன் 2020-இல் கோரப்பட்டுள்ளது. குளிர்காலத்தில் ஏழுமாதங்கள், சிறிநகர் - லே நெடுஞ்சாலை பனியால் மூடப்பட்டு போக்குவரத்து அடிக்கடி தடைபடுவதால், பொதுமக்கள், சுற்றுலாப் பயணிகள் மற்றும் இராணுவப் படைகளின் நடமாட்டம் பாதிக்கப்படுகிறது. இதனால் ஆண்டு முழுவதும் சிறீநகர் - லே நெடுஞ்சாலையில் தடையின்றி போக்குவரத்து நடைபெறும் வகையில், சோஜி லா சுரங்கச்சாலையை அமைக்க, ஸோஜி லா கணவாய்யை குடைந்து இருவழிச் சாலைச் சுரங்கசாலை அமைக்கத் திட்டமிடப்பட்டுள்ளது. சிறிநகர் - லே நகரத்தை இணைக்கும் தேசிய நெடுஞ்சாலை 1டி (இந்தியா), புதிதாக அமையவிருக்கும் சோஜி லா சுரங்கச்சாலை வழியாக செல்வதால் பயண நேரம் 3 மணி நேரத்திலிருந்து, 15 நிமிடமாகக் குறைக்கப்படும்.  
ஸோஜி லா கணவாய், சிறிநகர் - கார்கில் செல்லும் வழியில் இமயமலையில் 3,528 மீட்டர் (11,578 அடி) உயரத்தில் அமைந்துள்ளது.
# சோஜி லா சுரங்கச்சாலை

## சிறப்பம்சங்கள்

- ஐந்தாண்டுகளில் முடிக்கத் திட்டமிட்ட 14.2 கிலோமீட்டர் நீளம் கொண்ட சோஜி லா இருவழிச் சுரங்கச்சாலை திட்டம் நிறைவேற்றிய பின்னர் இது ஆசியாவின் நீளமான சுரங்கச்சாலையாக இருக்கும். குளிர்காலகளில் சோஜி லா கணவாய் பகுதியில் வெப்பநிலை 45 டிகிரி செல்சியசுக்கும் குறைவாக காணப்படும்.
- இச்சுரங்கச்சாலை திட்டத்தின் மேற்கு பகுதியில் காஷ்மீரின் சோன்மார்க் நகரத்திலிருந்து 15 கி.மீ. தொலைவில் உள்ள பால்தால் கிராமம் 3,000 மீட்டர் உயரத்தில் உள்ளது. இச்சுரகச்சாலை திட்டத்தின் கிழக்குப் பகுதியில் லடாக் பிரதேசத்தின் கார்கில் மாவட்டத்தின் திராஸ் கிராமத்தில் அமைந்துள்ளது.
- சோஜி லா சுரங்கச் சாலையின் நிலம் உள்ளிட்டம் மொத்த திட்டமதிப்பீடு ரூபாய் 68 பில்லியன் ஆகும் .
- சோஜி லா இருவழிச் சுரங்கச்சாலை திட்டம் நிறைவேற்றிய பின், சிறிநகரிலிருந்து லே நகரம் வரை ஆண்டு முழுவதும் தடையின்றி போக்குவரத்து நடைபெறும்.
# சோஜி லா சுரங்கச்சாலை

## இதனையும் காணக்

- ஸோஜி லா கணவாய்
- ஜவகர் சுரங்கச்சாலை
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
# பிரக்யாசுந்தரி தேவி

**பிரக்யாசுந்தரி தேவி (Pragyasundari Devi)** (1884 - 1950 ), **பிரக்யாசுந்தரி தெபி**, **பிரக்யாசுந்தரி தெபி** **பிரக்னசுந்தரி பாசுபரூவா** என்றும் அழைக்கப்படும் இவர் இந்திய சமையல் புத்தக எழுத்தாளராகவும் மற்றும் பத்திரிகை ஆசிரியராகவும் இருந்தார். இவரது *அமிஷ் ஓ நிரமிஷ் அஹார்* என்ற சமையல் குறிப்புகள் அடங்கிய புத்தகம் வங்காள மொழியில் ஒரு குறிப்பிடத்தக்க ஆரம்ப சமையல் புத்தகமாக இருந்தது.
# பிரக்யாசுந்தரி தேவி

## ஆரம்ப கால வாழ்க்கை

பிரக்யாசுந்தரி தேவி விஞ்ஞானி ஹேமந்திரநாத் தாகூரின் மகளும் மற்றும் பூர்ணிமா தேவியின் சகோதரியுமாவார். தத்துவஞானியான தேபேந்திரநாத் தாகூர் மற்றும் தொழிலதிபர் துவாரகநாத் தாகூர் ஆகிய இருவரும் இவரது தாத்தா ஆவர். நோபல் பரிசு பெற்றவரும் கவிஞருமான இரவீந்திரநாத் தாகூர் இவரது மாமா ஆவார். நீட்டிக்கப்பட்ட தாகூர் குடும்பத்தில் உள்ள மற்ற உறவினர்களில், புதின ஆசிரியர் சுவர்ணகுமாரி தேவி இவரது அத்தையாவார். இவரது மாமாக்களில் தத்துவஞானி திவிஜேந்திரநாத் தாகூர், இந்திய ஆட்சிப்பணியாளர் சத்யேந்திரநாத் தாகூர் மற்றும் கலைஞரான ஜோதிரிந்திரநாத் தாகூர் ஆகியோரும் அடங்குவர். இந்திய பெண்ணியலாளர் சரளா தேவி சௌதுராணி இவரது உறவினர் ஆவார்.
# பிரக்யாசுந்தரி தேவி

## தொழில்

இவரது முதல் சமையல் புத்தகம் (*அமிஷ் ஓ நிராமிஷ் அஹார்* ) "வங்காள மொழியில் முதல் சமையல் புத்தகம்" என்று அழைக்கப்படுகிறது, இது 1902இல் வெளியிடப்பட்டது. இப்புத்தகத்தில் மலிவு விலைக் காய்கறிகளை திறம்பட பயன்படுத்தி சமையல் செய்ய ஊக்குவித்தார். மேலும் "நிறைய பணம் செலவழிப்பது நல்ல உணவுக்கு உத்தரவாதம் இல்லை" என்று இதன் முதல் தொகுதியில் வீட்டில் சமைப்பவர்களை எச்சரித்தார். இவர் இதன் இரண்டாவது தொகுதியில் சைவ சமையல் பற்றியும், பின்னர் மேலும் இரண்டு சமையல் புத்தகங்களையும் வெளியிட்டார். அதில் சில இறைச்சி உணவுகள் சமையலும் இருந்தன. இவரது பிற்கால சமையல் புத்தகங்கள் அசாமின் சமையல் மற்றும் ஊறுகாய் மற்றும் பாதுகாப்புகளில் கவனம் செலுத்தின.  
1897 ஆம் ஆண்டு தொடங்கி, பிரக்யாசுந்தரி தேவி *புன்யா* என்ற மகளிர் பத்திரிகையைத் பதிப்பித்துள்ளார். அதில் சமையல் குறிப்புகளும் அடங்கும்.
# பிரக்யாசுந்தரி தேவி

## தனிப்பட்ட வாழ்க்கை

பிரக்யாசுந்தரி தேவி அசாமிய மொழி எழுத்தாளரும் இலக்கிய முகவருமான லட்சுமிநாத் பாசுபரூவாவை மணந்தார். இவர்களுக்கு நான்கு மகள்கள் இருந்தனர். அவர்களில் ஒருவர் மிக இளம் வயதில் இறந்துபோனார். ஐந்து பேத்திகள் மற்றும் ஒரு பேரன், பதினொரு பேரப்பிள்ளைகள் எனப் பெரியக் குடும்பம் இருந்தது. இவர் தனது சமையல் குறிப்புகளை புத்தக வடிவில் வெளியிட ஊக்குவித்தார். பிரக்யாசுந்தரி தேவி 1950 இல் இறந்தார். இவரது பேத்தியான இரா கோசு "*அமிஷ் ஓ நிராமிஷ் அஹாரி"ன்* சமீபத்திய பதிப்பில் இவரது வாழ்க்கை வரலாற்று அறிமுகத்தை எழுதினார். மேலும் தற்போதைய அளவீடுகள் மற்றும் செய்முறைகளுடன் அதை புதுப்பித்தார். மற்றொரு பேத்தியான, ரீத்தா தேவி, நன்கு அறியப்பட்ட ஒடிசி நடனக் கலைஞராவார்.
# பூர்ணிமா தேவி

**பூர்ணிமா தேவி (Purnima Devi)** (1884-1972) சுதக்சிணா தேவி (Sudakshina Devi) என்றும் அழைக்கப்படும் இவர் புகழ்பெற்ற பிரம்மமான ஹேமேந்திரநாத் தாகூரின் இளைய மகளாவார். மேலும், தாகூர் குடும்பத்தின் ஒரு பகுதியான இரவீந்திரநாத் தாகூரின் மருமகளுமாவார்.  
ஷாஜகான்பூரின் ஜமீந்தாரும் மற்றும் பிரிட்டிசு இந்திய ஆட்சிப் பணியிலிருந்த சர் ஜுவாலா பிரசாத் என்பவரை மணந்தார். பின்னர் பூர்ணிமாவுக்கு கைசர்-இ-ஹிந்த் என்ற பதக்கம் பிரிட்டிசு இராச்சியத்தில் வழங்கப்பட்டது
# பூர்ணிமா தேவி

## ஆரம்பகால வாழ்க்கை மற்றும் கல்வி

பூர்ணிமா 1884 மே 13 ஆம் தேதி, கொல்கத்தாவின் ஜோராசங்காவில் தாகூர் மாளிகையில் ஹேமேந்திரநாத் தாகூருக்கு மகளாகப் பிறந்தார்.  
பூர்ணிமா தேவி கொல்கத்தாவின் பூங்கா வீதியில் உள்ள ஐரோப்பிய பெண்கள் பள்ளியான லோரெட்டோ பள்ளியில் படித்தார். ஆங்கிலத்துடன் கூடுதலாக வங்கம், சமசுகிருதம், உருது, இந்தி, பிரெஞ்சு போன்ற மொழிகளைக் கற்றார். பியானோ மற்றும் வயலின் இசையையும் அறிந்திருந்தார். மேலும், இவர் கேம்பிரிட்சு திரினிட்டி கல்லூரி இசை தேர்விலும் தேர்ச்சி பெற்றிருந்தார்.
# பூர்ணிமா தேவி

## குடும்பம்

இவர் ஐக்கிய மாகாணங்களில் திருமணம் செய்த முதல் வங்காள பெண்மணி ஆவார். இந்திய ஆட்சிப்பணியில் இருந்த இவரது கணவர் பண்டிட் ஜுவாலா பிரசாதா, கார்தோய் மாவட்டத்தின் துணை ஆணையராக இருந்தார்.  
இவரது மகன், குன்வர் ஜோதி பிரசாதா, கபுர்தலா மாநிலத்தைச் சேர்ந்த ராஜ்குமாரி பமீலா தேவி என்பவரை மணந்தார். இவரது மூத்த பேரன் ஜிதேந்திர பிரசாதா காங்கிரசு கட்சியின் சார்பில் 5, 7, 8, 13 வது மக்களவை உறுப்பினராக இருந்தார் . இவரது இளைய பேரன் ஜெயேந்திர பிரசாதா ஒரு விவசாயியாக இருந்தார். இவரது குடும்பம் ஷாஜகான்பூரில் உள்ள பிரதான மூதாதையர் இல்லலமான பிரசாதா பவனில் தொடர்ந்து வசித்து வருகிறது. இவரது மூத்த பேரன், ஜெயேந்திர பிரசாதாவின் மகன், ஜெயேசு பிரசாதா, பிலிபிட்-ஷாஜகான்பூர் தொகுதியைச் சேர்ந்த உத்தரப்பிரதேச சட்டமன்றத்தின் உறுப்பினராக இருந்தார். இவரது இளைய பேரன், ஜிதேந்திர பிரசாதாவின் மகன், ஜிதின் பிரசாதா இந்திய தேசிய காங்கிரசுக் கட்சியின் அமைச்சரவையில் பெட்ரோலியம் மற்றும் இயற்கை எரிவாயுத் துறை அமைச்சராக இருந்தார். மேலும் 15 வது மக்களவையில் உத்தரபிரதேச மாநிலமான லக்கிம்பூர் கெரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.
# பூர்ணிமா தேவி

## பணிகள்

இவர் குதிரைச் சவாரி கற்றவராகவும் மற்றும் தனது கணவருடன் சேர்ந்து வேட்டையிலும் பங்கேற்றார். இவர் இந்தியாவில் பெண் கல்வி மற்றும் மேம்பாட்டில் மிகுந்த ஆர்வம் காட்டினார். தனது கணவரின் நினைவாக உத்தரப் பிரதேசத்தின் ஷாஜகான்பூரில் 'தி பண்டிட் ஜுவாலா பிரசாத் கன்யா பாடசாலை' என்ற நிறுவனத்தை நிறுவினார். ஐக்கிய மாகாணங்களின் முசாபர்நகரில் ஹெவெட் மாதிரி பெண்கள் பள்ளியை நிறுவுவதில் இவர் உதவினார், மேலும் பர்தா பெண்களின் முன்னேற்றத்தைக் கருத்தில் கொண்டு ஷாஜகான்பூர் மற்றும் முசாபர்நகரில் பர்தா சங்கங்களை நிறுவினார்.
# யுரேனோபிளைட்டு

**யுரேனோபிளைட்டு** *(Uranopilite)* என்பது (UO<sub>2</sub>)<sub>6</sub>SO<sub>4</sub>(OH)<sub>6</sub>O<sub>2</sub>•14H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். நீரேற்ற யுரேனைல் சல்பேட்டு ஐதராக்சைடு என்று இது வகைப்படுத்தப்படுகிறது. பன்னாட்டு கனிமவியல் சங்கம் யுரேனோபிளைட்டு கனிமத்தை Up என்ற குறியீட்டால் அடையாளப்படுத்துகிறது.  
பல யுரேனைல் தாதுக்களைப் போலவே யுரேனோபிளைட்டும் ஒளிர்கிறது. கதிரியக்கப் பண்பையும் பெற்றுள்ள இது சாதாரண வெளிச்சத்தில் வைக்கோல் மஞ்சள் நிறத்துடன் காணப்படுகிறது. யுரேனோபிளைட்டு புற ஊதா ஒளியின் கீழ் ஒரு பிரகாசமான பச்சை நிறத்தை ஒளிரச் செய்கிறது.  
ஆறு யுரேனைல் ஐங்கோண இரட்டைப்பட்டைக்கூம்புக் கொத்துகளை யுரேனோபிளைட்டு கொண்டுள்ளது. இவை மத்தியக்கோட்டின் விளைம்புகளையும் செங்குத்துகளையும் பகிர்ந்து கொள்கின்றன. கொத்துகள் செங்குத்துகளுடன் சல்பேட்டு நான்முகியைப் பகிர்ந்துகொண்டு குறுக்குப் பிணைப்பு மூலம் சங்கிலிகளாக உருவாகின்றன. யுரேனோபிளைட்டிலுள்ள சங்கிலிகள் நேரடியாக ஐதரசன் பிணைப்புகளாலும் இடைநிலையான H2O குழுக்களுடன் இணைக்கப்பட்டுள்ளன.  
யுரேனோபிளைட்ட்டு கனிமம் மற்ற யுரேனைல் தாதுக்களான சிப்பைட்டு மற்றும் யோகண்ணைட்டு ஆகியவற்றுடன் தொடர்பு கொண்டுள்ளது. அவற்றைப் போலவே வழக்கமாக யுரேனியம் சுரங்கங்களில் ஒரு மலர்ந்த மேலோடாகக் காணப்படுகிறது.  
யுரேனோபிளைட்டு கிடைக்கும் சில முக்கியமான இடங்கள்:
- வீல் அவுலெசு, கார்ன்வால் மாவட்டம், இங்கிலாந்து
- சான் யூவான் மாகாணம், யூட்டா, அமெரிக்க ஐக்கிய நாடுகள்
- வடமேற்கு நிலப்பகுதிகள், கனடா
- ஐரோப்பாவின் பொகிமியன் மண்டலம்
# யுரேனோசர்சைட்டு

**யுரேனோசர்சைட்டு** *(Uranocircite)* என்பது Ba(UO<sub>2</sub>)<sub>2</sub>(PO<sub>4</sub>)<sub>2</sub>•10H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். இதை யுரேனோசர்சைட்டு-II என்ற பெயராலும் அழைப்பர். பன்னாட்டு கனிமவியல் கழகம் 2012 ஆம் வெளியிட்ட புதிய கனிமங்களின் பட்டியலில் யுரேனோசர்கைட்டு-I மதிப்பிழந்திருந்தது. பாசுபேட்டுக் கனிமம் என்று வகைப்படுத்தப்படும் யுரேனோசர்சைட்டு மஞ்சள் முதல் பச்சை வரையிலான நிறங்கொண்டு பேரியம் கலந்த கனிமமாக உள்ளது. மோவின் கடினத்தன்மை அளவுகோலில் 2 என்ற மதிப்பை இக்கனிமம் வெளிப்படுகிறது.  
செருமனியின் பால்கென்சுடைனில் கண்டுபிடிக்கப்பட்டதால் கிரேக்க மொழியில் பால்கன் என்று பொருள்படும் யுரேனோசர்சைட்டு எனப் பெயரிடப்பட்டது. யுரேனோசர்சைட்டில் சுமார் 45% யுரேனியம் உள்ளது மற்றும் இது முக்கியமாக செருமனியின் சாக்சனியிலுள்ள பெர்கனில் வெட்டி எடுக்கப்படுகிறது.
# சோலாங் பள்ளத்தாக்கு

**சோலாங் பள்ளத்தாக்கு** (**Solang Valley**) இந்தியாவின் இமாச்சலப் பிரதேச மாநிலத்தில் உள்ள குலு மாவட்டத்தின் நிர்வாகத் தலைமையிடமான குலுவுக்கு வடக்கே 14 கிலோமீட்டர் தொலைவில், லே-மணாலி நெடுஞ்சாலையில், ரோதங் கணவாய்க்கு செல்லும் வழியில், இமயமலையில் 2,560 மீட்டர் உயரத்தில் உள்ளது. இது இந்தியாவின் புகழ்பெற்ற கோடைக்கால மலைவழிடங்களில் ஒன்றாகும். மேலும் இது மலையேற்றம், பாரசூட், பனிச்சறுக்கு மற்றும் பெரிய பலூன்களில் உள்ளே அமர்ந்து மலைச்சரிவுகளில் உருளும் **சோர்பிங்** எனும் விளையாட்டுகளுக்குப் புகழ்பெற்றது. மேலும் தங்கும் விடுதிகள் உள்ளது. புகழ்பெற்ற சோலாங் தேயிலை இங்கு விளைகிறது. ஒரு மலையிலிருந்து மற்றொரு மலைக்கு வான் வழியாகச் செல்வதற்கு *ரோப் வே* உள்ளது.கோடைகாலத்தில் இப்பள்ளத்தாக்கில் பனி உருகி ஓடைகளாக பாயும். மேலும் இங்கு கனடா மக்கள் தங்கள் நாட்டில் தயாரித்த மலையேற்றம் மற்றும் அன்றாடப் பயன்பாட்டிற்கான பொருட்களை விற்பதற்கு ஒரு பல்பொருள் அங்காடி வைத்துள்ளனர்.
# சோலாங் பள்ளத்தாக்கு

## தட்பவெப்பம்

சோலாங் பள்ளத்தாக்கின் குளிர்கால வெப்பம் பூஜ்ஜியம் முதல் வரை இருக்கும். கோடைக்கால வெப்பம் முதல் வரை இருக்கும்.
# சோலாங் பள்ளத்தாக்கு

## இதனையும் காண்க

- அடல் சுரங்கச்சாலை
- ரோதங் கணவாய்
- லே-மணாலி நெடுஞ்சாலை
# அடல் சுரங்கச்சாலை

, பால்சன்-துண்டி சாலை]]  
**அடல் சுரங்கச்சாலை** (**Atal Tunnel**) (முன்னர் **ரோத்தங் சுரங்கச்சாலை**), முன்னாள் இந்தியப் பிரதமர் அடல் பிகாரி வாஜ்பாய் நினைவாக ரோதங் கணவாய் பகுதியில் உள்ள இச்சரங்கச்சாலைக்கு பெயரிடப்பட்டுள்ளது. பிர் பாஞ்சல் மலைத்தொடருக்கு கிழக்கே இமயமலையில் அமைந்த இமாச்சலப் பிரதேச மாநிலத்தில் உள்ள ரோதங் கணவாய்ப் பகுதியில் மலைகளைக் குடைந்து நிறுவப்பட்ட அடல் சுரங்கச்சாலை, லே-மணாலி நெடுஞ்சாலையில் உள்ளது. இச்சுரங்கச்சாலையில் பக்கத்திற்கு ஒன்றாக இரண்டு வழித்தடங்கள் கொண்டது. அனைத்து தட்பவெப்ப நிலைகளையும் தாங்கும் வகையில் வடிவமைக்கப்பட்ட அடல் சுரங்கச்சாலை 9 கிலோ மீட்டர் நீளமும், 10 மீட்டர் அகலமும் கொண்டதாகும்.  
இச்சுரங்கச்சாலையால், மணாலி - லே இடையேயான பயணத் தொலைவு 46 கிலோ மீட்டர் குறையும். அடல் சுரங்கச்சாலை இமயமலையில் 3,100 மீட்டர் உயரத்தில் அமைந்துள்ளது. இச்சுரங்கப்பணி அக்டோபர் 2017-இல் முடிவுற்றது. அடல் சுரங்கப்பாதை 2020 ஆம் ஆண்டு அக்டோபர் 3 ஆம் நாள் திறந்து வைக்கப்பட்டது.
# அடல் சுரங்கச்சாலை

## சுரங்கச்சாலையின் சிறப்புகள்

- கடல் மட்டத்திலிருந்து 10,000 அடி உயரத்தில் இமயமலையில் அமைந்த அடல் இச்சரங்கச்சாலை 10 மீட்டர் அகலமும், இரட்டை வழிப்பாதையும் கொண்டதுடன், சுரங்கச்சாலையின் இருபுறங்களில் தலா 1 மீட்டர் அகல நடைமேடைகள் கொண்டுள்ளது.
- சுரங்கச்சாலையில் ஒவ்வொரு 60 மீட்டர் இடைவெளியில் மொத்தம் 300 கண்காணிப்பு கேமேராக்கள் உள்ளது.
- அவசர காலங்களில் சரங்கச்சாலையிலிருந்து வெளியேறுவதற்கு ஒவ்வொரு 500 மீட்டர் இடைவெளியில் ஒரு வெளியேறும் அமைப்பு உள்ளது.
- தீயணைப்பு கருவிகள் சரங்கச்சாலையில் போதுமான இடங்களில் பொருத்தப்பட்டுள்ளது.
# அடல் சுரங்கச்சாலை

## இதனையும் காண்க

- சோலாங் பள்ளத்தாக்கு
- ரோதங் கணவாய்
- லே-மணாலி நெடுஞ்சாலை
# யுபாலைட்டு

**யுபாலைட்டு** *(Upalite)* என்பது Al(UO<sub>2</sub>)<sub>3</sub>(PO<sub>4</sub>)<sub>2</sub>O(OH)•7H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். காங்கோ மக்களாட்சிக் குடியரசில் இக்கனிமம் கிடைக்கிறது. யுரேனியம், பாசுபரசு, அலுமினியம் ஆகிய தனிமங்களின் முதல் எழுத்துகளை அட்டிப்படையாகக் கொண்டு கனிமத்திற்கு இப்பெயரிடப்பட்டுள்ளது. காங்கோ மக்களாட்சிக் குடியரசின் தெற்கு கிவு மாகாணத்தில் காணப்படும் தீப்பாறைகளில் யுபாலைட்டு கிடைக்கிறது.
# கோட்டுருவியல்

கணிதத்தில், **கோட்டுருவியல்** (*graph theory*) என்பது கோட்டுருக்களைப் பற்றிய ஆய்வு ஆகும். கோட்டுருக்கள், பொருள்களுக்கு இடையிலான சோடிவரிசை உறவுகளை மாதிரிப்படுத்த உதவும் கணிதக் கட்டமைப்புகள் ஆகும். கோட்டுருக்கள் முனைகள் என அழைக்கப்படும் புள்ளிகளாலும், விளிம்புகள் என அழைக்கப்பயும் இரு முனைகளை இணைக்கும் விளிம்புகளாலும் ஆனது. முனைகள் "கணு"க்கள் என்றும் விளிம்புகள் "இணைப்பு"கள் அல்லது "கோடு"கள் எனவும் அழைக்கப்படுவதும் உண்டு. அடிப்படையில் திசையற்ற கோட்டுருக்கள் மற்றும் திசையுள்ள கோட்டுருக்களென இருவகைப்படுத்தப்படுகின்றன. திசையற்ற கோட்டுருக்களில் இரண்டு முனைகள் விளிம்புகளால் சமச்சீராக இணைக்கப்படுகின்றன. திசை கோட்டுருக்களில் இருமுனைகளை விளிம்புகள் அசமச்சீராக இணைக்கின்றன.
# கோட்டுருவியல்

## வரையறைகள்

கோட்டுருவியலின் வரையறைகள் வேறுபடுகின்றன. பின்வருபவை கோட்டுருக்கள் மற்றும் தொடர்புடைய கணித கட்டமைப்புகளை வரையறுக்கும் சில அடிப்படை வழிகளாகும்.
# கோட்டுருவியல்

## வரையறைகள்

### கோட்டுரு

வழக்கமாகக் "கோட்டுரு" என்பது என்ற வரிசைச் சோடியாகும். இதில்:
- *V* - "முனை"களின் கணம்
- *E* - விளிம்புகளின் கணம்
:*E* ⊆
இக்கோட்டுருக்கள் "திசையற்ற எளிய கோட்டுருக்கள்" என அழைக்கப்படுகின்றன.  
} என்ற விளிம்பில், *x* , *y* இரண்டும் விளிம்பின் இறுதிப்புள்ளிகள் எனப்படும். மேலும் இந்த விளிம்பானது *x* , *y* முனைகளை இணைக்கிறது அல்லது அம்முனைகளில் "படு"கிறது எனவும் *x* , *y* முனைகளின் "படுகை விளிம்பு" எனவும் அழைக்கப்படும்.  
;பல்விளிம்புகள்
ஒரே வரிசைச் சோடி முனைகளை இணைக்கும் பல விளிம்புகள் பல இருக்குமானால் அவை "பல்விளிம்புகள் (கோட்டுருவியல்)" எனப்படுகின்றன.  
;பல்கோட்டுருக்கள்
பல்விளிம்புகளைக் கணக்கில் கொள்வதற்காகக் கோட்டுருவானது ஒரு வரிசை மும்மையாக வரையறுக்கப்படுகிறது:
- *V* - முனைகளின் கணம்;
- *E* - விளிம்புகளின் கணம்;
- *ϕ*: *E* →
குழப்பம் தவிர்க்க முதல் வகையான கோட்டுருக்கள் "திசையற்ற எளிய கோட்டுரு"க்கள் எனவும் பல்விளிம்புகளுடைய கோட்டுருக்கள் "திசையற்ற பல்கோட்டுருக்கள்" எனவும் அழைக்கப்படுகிறன.  
;கண்ணி
ஒரு முனையை அதனுடனேயே இணைக்கும் விளிம்பானது கண்ணி என அழைக்கப்படும். மேலே தரப்பட்ட இரு வரையறைகளில் கண்ணிகள் இருக்க முடியாது. கண்ணிகள் அனுமதிக்கப்படுவதற்கு அவ்வரையறைகள் பின்னுள்ளவாறு நீட்டிக்கப்பட வேண்டும்.  
திசையற்ற எளிய கோட்டுருக்களின் வரயறையிலுள்ள *E* ⊆
திசையற்ற பல்கோட்டுருக்கள் வரையறையிலுள்ள *ϕ*: *E* →
; வரிசை, அளவு, படி
பொதுவாக *V* மற்றும் *E* ஆகிய இரண்டும் முடிவுற்ற கணங்களாகவே கொள்ளப்படுகின்றன. முடிவுறா கோட்டுருக்களுக்கு பல முடிவுகள் பொருத்தமற்றவையாகவும் வேறானவையாகவும் அமையும். கோட்டுருக்களில் பெரும்பாலும் முனைகளின் கணமான *V* வெற்றற்ற கணமாகக் கொள்ளப்படுகிறது. ஆனால் விளிம்புகளின் கணமான *E* வெற்றுக் கணமாக இருக்கலாம்.  
- |*V*| ஆனது கோட்டுருவின் "வரிசை" எனவும் |*E*| ஆனது கோட்டுருவின் "அளவு" எனவும் அழைக்கப்படுகிறது.
- ஒரு முனையின் படுகை விளிம்புகளின் எண்ணிக்கை அம்முனையின் "படி" அல்லது "வலு" (*degree* or *valency*) எனப்படுகிறது. ஒரு முனையின் படியைக் கணக்கிடும்போது அதிலமையும் கண்ணி இருமுறை கணக்கிடப்படுகிறது.
- *n* வரிசையுடைய திசையற்ற எளிய கோட்டுருவில், ஒவ்வொரு முனையின் பெருமப் படி ஆகவும் கோட்டுருவின் பெரும அளவு ஆகவும் இருக்கும்.  
*G* என்ற கண்ணிகளை அனுமதிக்கும் திசையற்ற எளிய கோட்டுருவின் விளிம்புகள், *G* இன் முனைகளின் மீது "அடுத்தமையும் உறவை"த் தூண்டுகின்றன. ஒவ்வொரு விளிம்பு இன் இறுதிப்புள்ளிகள் *x* , *y* இரண்டும் அடுத்தடுத்த முனைகளாகும்; இது குறியீட்டில் என எழுதப்படுகிறது.
# கோட்டுருவியல்

## வரையறைகள்

### திசை கோட்டுரு

ஒரு கோட்டுருவின் ஒவ்வொரு விளிம்பும் திசையுடையதாக இருந்தால் அக்கோட்டுரு "திசை கோட்டுரு" அல்லது "திசையுள்ள கோட்டுரு" எனப்படும்.  
திசை கோட்டுரு என்பது என்ற வரிசைச் சோடிகளைக் குறிக்கும்:
- *V* - முனைகளின் கணம்;
- *E* ⊆ {(*x*, *y*) | (*x*, *y*) ∈ *V*<sup>2</sup> ∧ *x* ≠ *y*} - வரிசைச் சோடியாக அமையும் இரு வெவ்வேறான முனைகளை இணைக்கும் விளிம்புகளின் கணம். இவ்விளிம்புகள் திசை விளிம்புகள், திசை இணைப்புகள், அம்புகள் அல்லது விற்கள் எனவும் அழைக்கப்படுகின்றன. விளிம்புகளின் இறுதிமுனைகள் வெவ்வேறானவை.  
இக்கோட்டுருக்கள் "திசையுள்ள எளிய கோட்டுருக்கள்" எனப்படுகின்றன.  
விளிம்பு *x* இலிருந்து *y* நோக்கி திசை கொண்டுள்ளது. *x* , *y* ஆகிய இருமுனைகளும் விளிம்பின் "இறுதிப்புள்ளிகள்" எனவும், *x* விளிம்பின் "வால்" மற்றும் *y* விளிம்பின் "தலை" எனவும் அழைக்கப்படுகின்றன. விளிம்பானது *x* , *y* முனைகளை இணைக்கிறது அல்லது அவற்றில் "படு"கிறது எனப்படுகிறது. என்ற விளிம்பானது விளிம்பின் நேர்மாறு விளிம்பாகும். எந்தவொரு விளிம்புடனும் இணைக்கப்படாத முனைகள் ஒரு கோட்டுருவில் இருக்கலாம். ஒரே தலை மற்றும் ஒரே வாலைக் கொண்ட விளிம்புகள் "பல்விளிம்புகள்"ஆகும்.  
;திசையுள்ள பல்கோட்டுருக்கள்
பல்விளிம்புகளைக் கணக்கில் கொள்வதற்காகத் திசை கோட்டுருவானது ஒரு வரிசையுள்ள மும்மையாக வரையறுக்கப்படுகிறது:
- *V* - முனைகளின் கணம்;
- *E* - விளிம்புகளின் கணம்;
- *ϕ*: *E* →
குழப்பம் தவிர்க்க முதல் வகையான கோட்டுருக்கள் "திசையுள்ள எளிய கோட்டுரு"க்கள் எனவும் பல்விளிம்புகளுடைய கோட்டுருக்கள் "திசையுள்ள பல்கோட்டுருக்கள்" எனவும் அழைக்கப்படுகிறன.  
;கண்ணி
ஒரு முனையை அதனுடனேயே இணைக்கும் விளிம்பானது கண்ணி என அழைக்கப்படும். மேலே தரப்பட்ட இரு வரையறைகளில் கண்ணிகள் இருக்க முடியாது. கண்ணிகள் அனுமதிக்கப்படுவதற்கு அவ்வரையறைகள் பின்னுள்ளவாறு நீட்டிக்கப்பட வேண்டும்.  
திசையுள்ள எளிய கோட்டுருக்களின் வரையறையிலுள்ள *E* ⊆
திசையுள்ள பல்கோட்டுருக்கள் வரையறையிலுள்ள *ϕ*: *E* →
கண்ணிகளை அனுமதிக்கும் திசையுள்ள எளிய கோட்டுருவின் விளிம்புகள், அக்கோட்டுருவின் முனைகளின் மீது "அண்மை உறவை"த் தூண்டுகின்றன. ஒவ்வொரு விளிம்பு } இன் இறுதிப்புள்ளிகள் *x* , *y* இரண்டும் "அடுத்தமையும் முனைகள்" அல்லது "அண்மை முனைகள்" ஆகும்; இவ்வுறவானது குறியீட்டில் என எழுதப்படுகிறது.
# கோட்டுருவியல்

## கோட்டுரு வரைபடம்

கோட்டுருக்களின் முனைகளை புள்ளிகள் அல்லது சிறு வட்டங்களைக் கொண்டும் விளிம்புகளை இணைப்புள்ள முனைகளை இணைக்கும் கோடுகளைக் கொண்டும் வரைந்து ஒரு கோட்டுருவானது காட்சிப்படுத்தப்படுகிறது. கோட்டுரு திசையுள்ளதாக இருந்தால் அம்புக்குறிகள் மூலம் திசைகள் காட்டப்படுகின்றன.  
ஒரு கோட்டுருவை பலவழிகளில் வரைந்து காட்சிப்படுத்த முடியுமென்பதால், கோட்டுருவின் வரைபடத்தை காட்சியற்ற நுண்புல அமைப்பான அக்கோட்டுருவுடன் குழப்பிக்கொள்ளக் கூடாது. ஒரு கோட்டுருவைப் பொறுத்தவரை, எந்தெந்த முனைகள் எந்தெந்த முனைகளோடு எத்தனை விளிம்புகளால் இணைப்புடையவை என்பதுதான் முக்கியமானதே தவிர அதன் வரைபடமல்ல. பெரும்பாலும் நடைமுறையில் இரு வரைபடங்கள் ஒரே கோட்டுருவுக்கானவையா இல்லையா என்பதைத் தீர்மானிப்பது கடினமானது. கோட்டுருக்களின் அமைவு களங்களைப் பொறுத்து சில வரைமுறைகள் மற்றவற்றைவிடச் சிறந்தவையாகவும் புரிந்துகொள்ள எளிதானவையாகவும் இருக்கலாம்.  
வில்லியம். தா. தட்டு (W.T. Tutte) என்ற பிரித்தானியக் கணிதவியலாரின் முன்னோடி ஆய்வுகள் கோட்டுரு வரைதலுக்கு மிகவும் உதவியாகவுள்ளன. நேரியல் இயற்கணித முறைகளைக் கொண்டு கோட்டுரு வரைதலை அவர் அறிமுகப்படுத்தினார். தளமாக இல்லாத பிற மேற்பரப்புகளிலும் கோட்டுரு வரைதலுக்கான ஆய்வுகள் மேற்கொள்ளப்பட்டுகின்றன.
# கோட்டுருவியல்

## பயன்பாடுகள்

இயற்பியல், உயிரியல், தகவற்துறை போன்ற பல துறைகளில் பல்வகையானத் தொடர்புகளையும் செய்முறைகளையும் மாதிரிப்படுத்தக் கோட்டுருக்கள் பயன்படுத்தப்படுகின்றன. பல நடைமுறைக் கணக்குகளைக் கோட்டுருக்களைக் கொண்டு உருவகிக்கலாம். நடைமுறை உலக அமைப்புகளில் கோட்டுருக்களின் பயன்பாட்டை வலியுறுத்தும்விதமாக கோட்டுருவைக் குறிப்பதற்கு "வலையமைப்பு" (network) என்ற சொல் பயன்படுத்தப்படுகிறது.
# மேற்கு ஐரோப்பிய நேரம்

**மேற்கு ஐரோப்பிய நேரம்** (**மே.ஐ.நே**) (ஆங்கில மொழி: *Western European Time - WET*, ஒ.ச.நே±00:00) என்பது மேற்கு ஐரோப்பாவில் புழக்கத்தில் உள்ள நேர வலயம் ஆகும். இது கிரீன்விச் இடைநிலை நேரம் எனவும் அழைக்கப்படுகிறது. ஐரோப்பிய ஒன்றியத்தில் புழக்கத்தில் உள்ள மூன்று நேர வலயங்களில் இதுவும் ஒன்றாகும். ஏனையவை: மத்திய ஐரோப்பிய நேரம், கிழக்கு ஐரோப்பிய நேரம் ஆகியவை ஆகும்.
# மேற்கு ஐரோப்பிய நேரம்

## குளிர்கால நேரம்

பின்வரும் மேற்கு ஐரோப்பிய நாடுகளும் பிராந்தியங்களும் ஒசநே±00:00 நேரவலயத்தை குளிர்கால மாதங்களில் பயன்படுத்துகின்றன:  
- போர்த்துகல், 1912 முதல் (அசோரசு தவிர்த்து, ஒ.ச.நே - 01:00)
- ஐக்கிய இராச்சியம், (1847 முதல் இங்கிலாந்து, இசுக்கொட்லாந்து, வேல்ஸ், கால்வாய் தீவுகள், மாண் தீவு), (1916 முதல் வட அயர்லாந்து
- அயர்லாந்து, 1916 முதல், (1968 முதல் 1971 வரை தவிர்த்து)
- கேனரி தீவுகள், 1946 முதல் (எசுப்பானியாவின் ஏனைய பகுதிகளில் மஐநே, ஒசநே+01:00)
- பரோயே தீவுகள், 1908 முதல்
- மதீரா தீவுகள், 1912 முதல்
- ஐசுலாந்து, 1968 முதல் (ஆண்டு முழுவதும்)
# மேற்கு ஐரோப்பிய நேரம்

## கோடை நேரம்

ஐசுலாந்து தவிர்ந்த மேற்குறிப்பிட்ட அனைத்து நாடுகளும் கோடைகாலத்தில் பகலொளி சேமிப்பு நேரத்தைக் கடைப்பிடிக்கின்றன. மார்ச் மாதத்தின் இறுதி ஞாயிறு முதல் அக்டோபர் மாதத்தின் கடைசி ஞாயிறு வரை இந்நாடுகளில் நேரம் மேற்கு ஐரோப்பிய நேரத்தில் இருந்து 1 மணி நேரம் முன்னோக்கி நகர்த்தப்படுகின்றன. இது மேற்கு ஐரோப்பிய கோடை நேரம் (WEST, ஒசநே+01:00) என அழைக்கப்படுகின்றது. ஐக்கிய இராச்சியத்தில் இது பிரித்தானிய கோடை நேரம் எனவும், அயர்லாந்தில் ஐரிய சீர் நேரம் எனவும் அழைக்கப்படுகிரது.
# ஆசித் குமார் ஆல்தார்

**ஆசித் குமார் அல்தார் (Asit Kumar Haldar)** (1890 செப்டம்பர் 10 - 1964 பிப்ரவரி 13) இவர், வங்காள கலைப் பள்ளியின் இந்திய ஓவியரும் மற்றும் சாந்திநிகேதனில் இரவீந்திரநாத் தாகூரின் உதவியாளரும் ஆவார். மேலும், வங்காள மறுமலர்ச்சியின் முக்கிய கலைஞர்களில் ஒருவராக இருந்தார்.
# ஆசித் குமார் ஆல்தார்

## ஆரம்ப கால வாழ்க்கை

ஆல்தார் 1890இல் ஜோராசங்கோவில் பிறந்தார். இவரது தாய்வழி பாட்டி இரவீந்திரநாத் தாகூரின் சகோதரியாவார். இவரது தாத்தா ராகல்தாசு ஆல்தார் மற்றும் இவரது தந்தை சுகுமார் ஆல்தார் இருவரும் ஓவியக் கலையில் தேர்ச்சி பெற்றவர்களாக இருந்தனர். இவர் 14 வயதில் தனது படிப்பைத் தொடங்கினார். இவரது கல்வி கொல்கத்தாவின் அரசு கலைப் பள்ளியில் 1904 இல் தொடங்கியது. 1905 ஆம் ஆண்டில் ஆல்தார் இரண்டு பிரபல பெங்காலிக் கலைஞர்களான ஜாது பால் மற்றும் பக்கேசுவர் பால் ஆகியோரிடமிருந்து சிற்பக் கலையைக் கற்றுக் கொண்டார். மேலும் இவர் லியோனார்ட் ஜென்னிங்சிடமிருந்தும் கற்றுக்கொண்டார்.
# ஆசித் குமார் ஆல்தார்

## தொழில்

1909 முதல் 1911 வரை இவர் அஜந்தாவில் சுதை ஓவியங்களை ஆவணப்படுத்தினார். கிரிஸ்டியானா ஹெர்ரிங்காம் உடனான ஒரு பயணத்தில் இவர் இப்பணியை முடித்தார். மேலும் இரண்டு பெங்காலி ஓவியர்களுடன் இணைந்து, குகை ஓவியக் கலையை ஒரு பரந்த இந்திய பார்வையாளர்களுக்கு கொண்டு வருவதே இதன் நோக்கமாகும். 1921ஆம் ஆண்டில், இவர் மற்றொரு பயணத்தை மேற்கொண்டார். இந்த முறை பாக் குகைகளுக்குச் சென்றார். மேலும் அங்குள்ள ஓவியங்களைப் பற்றிய இவரது பிரதிபலிப்புகள் சில அடிமன வெளிப்பாட்டிய சித்தரிப்புகளைக் குறிக்கின்றன  
இவர், 1911 முதல் 1915 வரை சாந்திநிகேதனில் ஓவிய ஆசிரியராக இருந்தார். 1911 முதல் 1923 வரை கலா பவன் பள்ளியின் முதல்வராகவும் இருந்தார். மேலும், தாகூருக்கு கலாச்சார மற்றும் கலை நடவடிக்கைகளுக்கு உதவினார். இந்த காலங்களில், இவர் மாணவர்களுக்கு ஓவியத்தில் பலவிதமான பாணிகளை அறிமுகப்படுத்தினார். மேலும் அங்கு அலங்கார மற்றும் சடங்கு காட்சிகளில் புரட்சியை ஏற்படுத்தினார்.  
1923ஆம் ஆண்டில், இவர் இங்கிலாந்து, பிரான்ஸ் மற்றும் ஜெர்மனி வழியாக ஒரு ஆய்வு சுற்றுப்பயணத்தை மேற்கொண்டார். நாடு திரும்பியதும், ஜெய்ப்பூரில் உள்ள மகாராஜாவின் கலை மற்றும் கைவினைப் பள்ளியின் முதல்வரானார். அங்கு இவர் லக்னோவில் உள்ள மகாராஜாவின் கலை மற்றும் கைவினைப் பள்ளிக்குச் செல்வதற்கு முன்பு ஒரு வருடம் இங்கு பணியிலிருந்தார்.
# ஆசித் குமார் ஆல்தார்

## பணிகள்

### கலை

ஆல்தார் 1923இல் ஐரோப்பாவுக்கு சுற்றுப்பயணம் மேற்கொண்டார். ஐரோப்பிய கலையில் மெய்மையியத்திற்கு ஏராளமான வரம்புகள் இருப்பதை விரைவில் உணர்ந்தார். இவர் பொருளின் அளவிற்கு ஏற்ப உடல் பண்புகளை சமப்படுத்த முயன்றார். ஆல்தாரின் யசோதை மற்றும் கிருட்டிணன் ஓவியங்கள் ஒரு மத ஓவியம் மட்டுமல்லாமல், எல்லையற்ற ஒரு கலைப்படைப்பாகவும் இருந்தது. ஆல்தர் புத்தரின் வாழ்க்கையைப்பற்றிய முப்பத்திரண்டு ஓவியங்களையும், இந்திய வரலாற்றில் முப்பது ஓவியங்களையும் உருவாக்கி, தனது கலையில் இலட்சியவாதத்தைத் தழுவ முயற்சித்தார். இவரது கலைகளில் அரக்கு, டெம்பரா, எண்ணெய், நீர்வண்ணம் மற்றும் சில ஒளிப்படவியல் போன்றவை அடங்கும்.
# ஆசித் குமார் ஆல்தார்

## பணிகள்

### கவிதை

ஆல்தார் தனது வாழ்நாள் முழுவதும் வளர்ந்து வரும் ஒரு கவிஞராக இருந்தார். இவர் காளிதாசரின் மேகதூதம் மற்றும் ரிதுசம்காரம் ஆகியவற்றை சமசுகிருதத்திலிருந்து வங்காள மொழியில் மொழிபெயர்த்தார். ஓமர் கய்யாமின் பன்னிரெண்டு உட்பட காட்சி கலையில் ஏராளமான கவிதைகளையும் இவர் விளக்கினார். புத்தர் மற்றும் இந்திய வரலாறு குறித்த இவரது கலை இந்தக் கவிதைக் குடையின் கீழ் வந்தது. மேலும், இவர் பெங்காலி மொழியில் பல்வேறு புத்தகங்களையும் எழுதியுள்ளார். அஜந்தா (அஜந்தா குகைகளுக்கு ஒரு பயணக் குறிப்பு), கோ-தெர் கல்போ (கோ பழங்குடியினரின் வாழ்க்கை மற்றும் கலாச்சாரம்), பாக் குகா மற்றும் ராம்கர் (மத்திய இந்தியாவில் உள்ள பாக் குகை மற்றும் ராம்கர் போன்றவற்றின் மற்றொரு பயணக் குறிப்பு போன்றவை.
# ஆசித் குமார் ஆல்தார்

## நினைவு

ஆல்தார், அரசு கலைப் பள்ளியின் முதல்வராக நியமிக்கப்பட்ட முதல் இந்தியராவார். 1934இல் இலண்டனின் அரச கலைப்பள்ளியின் சக ஊழியராக தேர்ந்தெடுக்கப்பட்ட முதல் இந்தியரும் ஆவார். அலகாபாத் அருங்காட்சியகம் 1938 இல் இவரது பல படைப்புகளுடன் ஒரு பெரிய "ஆல்தார் அறை" ஒன்றைத் திறந்தது.
# கிருட்டிணா கிருபளானி

**கிருட்டிணா கிருபளானி (Krishna Kripalani)** (1907 செப்டம்பர் 29 - 1992 ஏப்ரல் 27) இவர் ஓர் இந்திய சுதந்திர போராட்ட வீரரும், எழுத்தாளரும் மற்றும் நாடாளுமன்ற உறுப்பினருமாவார். இவர்,இரவீந்திரநாத் தாகூர், மகாத்மா காந்தி மற்றும் இந்திய இலக்கியங்கள் குறித்து ஏராளமான புத்தகங்களை எழுதினார்.  
இராம்சந்த் பி. கிருபளானியின் மகனான கிருட்டிணா 1907 செப்டம்பர் 29 அன்று கராச்சியில் பிறந்தார். கராச்சி மற்றும் ஐதராபாத்தில் இருந்து தனது ஆரம்பக் கல்வியை முடித்த இவர் , மும்பை பல்கலைக்கழகத்தில் பட்டம் பெற்றார். பின்னர், இவர் உயர் படிப்புக்காக லண்டனுக்குச் சென்றார். வரலாறு, பொருளாதாரம், அரசியல் அறிவியல், சட்டம் மற்றும் மானுடவியல் ஆகியவற்றிற்காக லிங்கனின் விடுதியிலும் இலண்டன் பொருளியியல் பள்ளியிலும் படித்தார்.
# கிருட்டிணா கிருபளானி

## சுதந்திர இயக்கம் மற்றும் சாந்திநிகேதன்

நாட்டிற்கு திரும்பி, ஆரம்பத்தில் 1931 இல் கராச்சியில், இவர் லாகூரில் சட்டப் பயிற்சி செய்யத் தொடங்கினார். இருப்பினும், இவர் சுதந்திர இயக்கத்தில் பங்கேற்றதற்காக கைது செய்யப்பட்டார். அது இவரது சட்ட வாழ்க்கையை குறைத்தது. அந்த நேரத்தில், இவர் பெங்காலியைக் கற்க ஆர்வமாக இருந்தார். சிறையில் இருந்து விடுவிக்கப்பட்ட பின்னர் இவர் அந்த நோக்கத்துடன் சாந்திநிகேதனுக்கு சென்றார். இரவீந்திரநாத் தாகூர் இவரை மிகவும் கவர்ந்ததால், இவருக்கு விஸ்வ பாரதியில் விரிவுரையாளர் பதவியை வழங்கினார். கிருபளானி 1933 முதல் 1946 வரை விஸ்வ பாரதிக்காக பணியாற்றினார்.  
1969 ஆம் ஆண்டில் பத்ம பூசண் விருது வழங்கி கௌரவிக்கப்பட்டார். 1974 முதல் 1980 வரை மாநிலங்களவையில் நியமன உறுப்பினராக இருந்தார். சாகித்திய அகாதமி 1954இல் நிறுவப்பட்டது . கிருட்டிணா கிருபளானி அதன் முதல் செயலாளராக நியமிக்கப்பட்டு 1971 வரை இருந்தார். அதன்பிறகு, சிம்லாவில் உள்ள தேசிய புத்தக அறக்கட்டளையில் பணியாற்றினார். இவர்களுக்கு குழந்தைகள் இல்லை. ஓய்வுக்குப் பிறகு, இவர் சாந்திநிகேதனில் குடியேறி, 1992 ஏப்ரல் 27, அன்று இறந்தார்.